Pels nens i nenes de Tercer i Quart d’ESO de l’escola pública Germanes Bertomeu de Mataró, l’hora de música és probablement un dels millors moments de la setmana. En un racó de l’aula els esperen violins, violoncels i els tres professors de Musicop, la cooperativa de treball federada que gestiona el projecte 4Cordes a l’escola. Sense perdre el somriure ni frenar ni un minut, la Maria Gomis i els seus dos companys reben els joves alumnes, els ajuden a preparar els instruments, canten, toquen, corregeixen posicions, mantenen l’interès i aconsegueixen que la classe soni com un conjunt.\nEl projecte neix fa cinc anys amb la voluntat d'afavorir el desenvolupament integral de l'alumnat fomentant la cohesió social i està tan consolidat que rep visites d’escoles de tot Catalunya. Per a l’Ignasi Gómez, president de la cooperativa, “a molts nens i nenes el projecte 4Cordes els ha permès saber que també hi ha profes guais”.\nL’escola està ubicada en un barri amb una elevada població immigrant i, gràcies a la proposta de Musicop, el claustre de professors ha apostat per la música com un eix central que potencia les capacitats de l’alumnat. “Amb el domini de l’instrument es treballen els valors i l’autoestima”, apunta la Maria. A més, gràcies a la solidaritat de moltes persones el projecte permet a cada criatura disposar d’un instrument propi. La majoria dels violins i violoncels són donacions directes. “Fa poc vam fer una activitat musical al mercat i ens van regalar sis violins”, recorda agraïda la Maria qui també explica una iniciativa de micromecenatge per a qui vulgui col.laborar amb el projecte.\nLa cooperativa Musicop està també darrere de l’Escola Municipal de Música de Mataró (EMMM), amb uns 800 alumnes matriculats i ubicada a la perifèria de la ciutat. "La descentralització permet atraure població que probablement no baixaria al centre a aprendre música", explica l'Ignasi Gómez. "El nostre tret diferencial és el treball de grup. Entre alumnes i també entre professors. Això facilita el treball conjunt i fa créixer l’escola”, afegeix.\nLa cooperativa es va crear en un temps récord per part dels mateixos professors de música de l'Escola, després que l’Ajuntament anunciés un canvi en el model de gestió pública. “Vam pensar en diverses opcions i crear una cooperativa era la que ens va semblar més adient per presentar-nos al concurs i mantenir l’escola com l’havíem conegut”, explica l’Ignasi, un dels seus principals impulsors. El petit grup inicial ràpidament es va obrir a la resta de professors. Actualment, la cooperativa està formada per unes 40 persones sòcies. Tots ells antics professors contractats que ara són socis.\nEl següent pas va ser integrar-se a la Federació de Cooperatives de Treball de Catalunya (FCTC). Malgrat que ja treballaven junts i es coneixien bé, el fet de crear una empresa cooperativa els ha suposat reptes concrets. Alguns d’ells els han superat gràcies a la formació societària que ofereix Aposta per a cooperatives federades i de la que es poden beneficiar les persones sòcies i treballadores.\n“La manera de treballar entre nosaltres no ha canviat perquè ja teníem dinàmiques de compartir en el dia a dia. Personalment, trobo que el fet de ser soci cooperativista canvia la visió. Ara estic més alerta del què passa, però també més tranquil·la. La responsabilitat és nostra i no de terceres persones”, explica l’Alba Pujol, professora de música al grup dels més petits. L’Alba es reuneix cada setmana amb les seves companyes per planificar l’ensenyament musical al grup de 0-3 anys. Com que cadascuna d’elles treballa en una seu diferent, les trobades setmanals garanteixen el traspàs d’informació i la visió comuna de la proposta educativa.\nUna de les cinc seus de l’EMMM és a l’Escola Pere Mas on hi ha els alumnes de Músiques Modernes, com ara el baix, la guitarra elèctrica o el teclat. Com a les altres seus, s’hi fan reunions setmanals on es decideix, entre altres temes, el repertori de la temporada. Un dels professors és en Dani Comas, també baixista de El Petit de Cal Eril, qui reconeix que, de cooperatives, “no en tenia ni idea”. El Dani assegura haver-se “llençat al buit” amb Musicop. “La cooperativa ha estat l’oportunitat d’entrar a un col·lectiu amb inquietuds i trobar la possibilitat de desenvolupar-les amb la música com a eix conductor”, afirma.\nMusicop ha permès a molts dels seus integrants canalitzar inquietuds personals i professionals “Una de les característiques que ens fa diferents és que som músics i professors de música”, aclareix l’Ignasi. O com assegura en Ruben Bes, un altre dels impulsors de la cooperativa “M’agrada pensar que Musicop va néixer com una necessitat i ara és una oportunitat de creixement personal i professional”.\nEl model d’èxit de Mataró s’ha extès en dos anys a les poblacions de Sitges, Cabrils, El Masnou, Torelló i La Llagosta on Musicop ha guanyat la gestió de les seves escoles municipals de música i hi ha aportat la seva visió del treball col.lectiu.


Portada » tapisseria » butaques Relax\nEls butaques relax comporten beneficis molt importants per a la salut, tant física com mental, ja que afavoreixen el descans i la relaxació. A més, proporcionen nombrosos beneficis físics derivats de la relaxació dels músculs i la millora de la circulació sanguínia.\nTambé comporten beneficis importants per a la salut mental, ja que permet descansar i reduir l'estrès de la vida quotidiana. La posició que s'adopta a l'reposar en una butaca relax afavoreix el descans del clatell, coll i esquena ja que es redueix la pressió sobre les vèrtebres i els músculs d'aquesta zona.\nA l'elevar les cames afavorim la circulació sanguínia i es produeix una millor oxigenació. Amb l'ús de les butaques relax també s'alleugereix el treball de el cor, pel que són molt recomanables per a persones que pateixen hipertensió i altres problemes cardiovasculars.\nButaca balancí Vancouver\n295,12€ IVA inclòs\nButaca balancí Copenhaguen\n319,92€ IVA inclòs\n421,60€ IVA inclòs\n310,00€ IVA inclòs\n347,20€ IVA inclòs\nButaca roure Lisboa\n265,36€ IVA inclòs\n324,40€ IVA inclòs\n220,72€ IVA inclòs\n297,60€ IVA inclòs\n285,20€ IVA inclòs


La segona plaça de mercat més important - Regió7 :: El Diari de la Catalunya Central\nLa segona plaça de mercat més important\nParada durant la República arxiu comarcal del bages\nParada durant la República\nLa vocació comercial de la Plana es remunta a l'època medieval, ja que hi havia les carnisseries del Comú, que van ser destruïdes per l'incendi del 1811 però es van tornar a obrir, i també un forn de pa del Comú. Hi va funcionar un mercat fins al 1963, any en què l'Ajuntament va decidir suprimir-lo. La coneguda com Plana de l'Om ha tingut diversos noms al llarg de la història: plana de Sant Miquel, pla de Sant Miquel, plaça del Combatent, plaça del General MolaÉ\na Plana de l'Om ha estat i és una de les places més importants de la Manresa dins de muralles. Formava part del recorregut de l'eix Sobrerroca-plaça Major-carrer de Sant Miquel-Plana de l'Om i Born, que era el centre comercial i de residència de les famílies benestants manresanes fins a l'enderrocament de les muralles.\nCom que la ciutat emmurallada presentava tants desnivells, l'indret que era una mica pla va rebre el nom de plana, mentre que el segon nom fa referència a l'om que l'ha presidit la majoria d'anys de la vida dels manresans i manresanes.\nAl llarg de la història aquest espai ha tingut diferents noms. Se l'ha conegut amb el de plana de Sant Miquel, camp de Sant Miquel o pla de Sant Miquel, topònims que fan referència a l'església que hi havia molt a prop. Durant la guerra civil va rebre el nom de plaça del Combatent, segons acord del Ple municipal del 6 de març del 1937, dedicada al combatent anònim de la guerra civil. En el franquisme se li va posar el nom de Plaza del General Mola, en honor del militar que es va sollevar contra la República. El Ple municipal del 5 de juny de l'any 1979 va retirar el nom i va reinstaurar el tradicional de Plana de l'Om.


HA MORT PACO CANDEL | Coordinadora d'Entitats del Poble-sec Coordinadora d'Entitats del Poble-sec\nHA MORT PACO CANDEL\nDESPRÉS D’UNA LLARGA MALALTIA\nL’escriptor i periodista Francesc Candel mor als 82 anys a Barcelona\nL’escriptor i periodista Francesc Candel, autor de més de 50 llibres i veu dels més necessitats i dels immigrants en les dècades dels 40 i els 50, ha mort avui als 82 anys en un centre sanitari de Barcelona.\nFonts pròximes al periodista han confirmat la mort de l’escriptor, que les últimes setmanes havia estat ingressat en centres de L’Aliança afectat d’una llarga malaltia.\nNascut el 1925 a Casas Altas, al País Valencià, Francesc Candel es va traslladar de molt petit a Barcelona amb la seva família. A l’arribar a la capital catalana els Candel van viure a les barraques de Montjuïc, fet que va marcar tota la seva trajectòria vital i professional.\nIncursió en l’activitat política\nCandel ha actuat com a portaveu dels primers immigrants que van arribar a Catalunya i en la seva obra s’ha fet ressò dels seus problemes en llibres com Donde la ciudad cambia su nombre (1957), Els altres catalans (1964) o Parlem-ne (1967).\nEl 1977 va ser elegit senador de Barcelona dins de la coalició Entesa dels Catalans, i fruit d’aquesta experiència va publicar Un charnego en el senado (1979).\nCandel, que va rebre la medalla d’or de la Generalitat, ha col·laborat també en diferents mitjans impresos com Tele-exprés, Serra d’Or i el diari Avui.


» futur Verba docent\niPad: Tot preparant el terreny per al e-paper flexible\nAfegit a General Data: febr. 8th, 2010 Comentaris tancats a iPad: Tot preparant el terreny per al e-paper flexible\nJa hem parlat del futur del diaris, un cop el paper digital (e-paper) flexible sigui quelcom accessible en termes de costos. Deixarem de pagar impressió i distribució del nostre diari (que es descarregarà automàticament al e-paper flexible) però no renunciarem a l’experiència habitual de lectura de diaris. De moment, però, anirem fent boca i acostumant-nos […]\nAfegit a General Data: febr. 2nd, 2010 Comentaris tancats a El diari del futur. Un pas més.\nEl tema del futur dels diaris des del punt de vista tecnològic és un tema recurrent d’aquest bloc. Vam escriure que la mort del paper és a tocar, que del e-book aviat passaríem a l’e-newspaper, i vam comentar una curiosa creació d’un dissenyador austríac. No ens repetirem, però potser cal insistir: Internet no matarà els […]\nEl diari de goma\nAfegit a General Data: oct. 5th, 2009 Comentaris tancats a El diari de goma\nL’entrada anterior d’aquest bloc es referia als e-books, i molt especialment a l’e-newspaper, quelcom que significarà el renaixement dels diaris. Un lector fidel del Verba docent m’ha fet arribar unes fotos d’un projecte del Departament d’Enginyeria Aplicada de la Universitat d’Arts Aplicades de Viena, Àustria. Es diu Llibre Infinit, i el seu creador, Ewald Neuhofer, el […]\nLa mort del paper: hi som molt a prop\nAfegit a General Data: maig 7th, 2009 Comentaris tancats a La mort del paper: hi som molt a prop\nAquesta setmana Amazon ha presentat una versió millorada del seu “llibre electrònic“. Tot i que és una eina molt potent, i tot i que l’acceptació dels consumidors no para de crèixer (s’han venut 800.000 unitats de la versió anterior), encara som a mig camí de trobar el format que canviarà per sempre més la forma […]\nResolent crims amb pistes de 140 caràcters: Twitter policial\nAfegit a General Data: abr. 14th, 2009 Comentaris tancats a Resolent crims amb pistes de 140 caràcters: Twitter policial\nLes xarxes socials ens estan canviant a tots plegats. Són una eina molt potent que esborra les distàncies i permet eixamplar la nostra xarxa de contactes quotidians d’una manera única. Abans d’aquestes aplicacions, amb quin nombre de persones podíem mantenir un contacte gairebé diari de forma simultània? Tothom s’hi apunta. Els usuaris es compten per […]\nEl futur segons Bill\nAfegit a General Data: març 5th, 2009 Comentaris tancats a El futur segons Bill\nAquest és el futur que ens espera, segons l’oncle Bill. Segurament aquest exercici de futurologia té molt de fantasia i encara molt més de màrketing, però dona pistes del que ens espera: Informació a tot arreu, informació per un tub, informació tothora i en múltiples suports. Poseu atenció al futur del diaris (oblideu-vos de webs, llibres electrònics […]


El soci no respon a la crida de Robert Blanch El soci no respon a la crida de Robert Blanch – Món Esport\nEl soci no respon a la crida de Robert Blanch\nEn una setmana, el president de l'Associació per la defensa dels drets dels socis del Barça no ha superat les 50 signatures per dur Jordi Cases a l'Assemblea\nRobert Blanch, en una fotografia d'arxiu.\nRedacció Octubre 11, 2016 4:30 pm\nEl soci del Barça i president de l’Associació per la defensa dels drets dels socis, Robert Blanch, no ha superat les 50 de les 449 signatures necessàries per obrir un nou punt en l’ordre del dia de l’Assemblea General del proper 29 d’octubre al Palau Blaugrana. Una setmana després d’obrir l’oficina per a la recollida de signatures dels socis compromissaris, l’impulsor de la iniciativa contra Jordi Cases -per la querella presentada contra Sandro Rosell- no acompleix amb les expectatives.\nPer aquest motiu, Blanch ha decidit instal·lar dues carpes a l’interior del recinte del Camp Nou per al proper dissabte, coincidint amb la celebració del partit entre el Barça i el Deportivo de la Corunya (16:15 hores). Tot i això, el soci necessita complir amb un dels dos requisits per obrir un nou debat a l’Assemblea: la signatura del 10% dels compromissaris (d’un total de 3.570) o un 3% dels socis amb dret a sufragi passiu (majors de 18 anys i amb una antiguitat de 5 anys de carnet). En aquests moments, de les prop de 50 signatures, els compromissaris no arriben a la meitat.\nD’altra banda, Robert Blanch es mostra descontent amb el club blaugrana pel tracte rebut en els darrers dies. Segons el soci impulsor de la recollida de signatures, el “Barça ens fa boicot, no vol enviar les cartes als compromissaris”. Un enviament de cartes que, tal i com va explicar en una entrevista per a El Món, estaria disposat a pagar, tal i com farà amb les carpes del proper dissabte, amb les quals l’entitat blaugrana ingressarà 1.000 euros per cadascuna.\nAra, Blanch disposa de 13 dies per aconseguir les signatures necessàries. El soci haurà de presentar la documentació amb els suports abans del proper 24 d’octubre, és a dir, cinc dies abans de la celebració de l’Assemblea General Ordinària, tal i com marquen els estatuts de l’entitat catalana.


Els qui sobrevisquin aquesta pandèmia recordaran sempre aquest any 2020 com l’any que vàrem viure perillosament.\nL’any en que quelcom tangible va afectar de cop a tot el món i per això, per les diferents cultures, maneres d’entendre la realitat, edats, educació i sensibilitat, hi ha reaccions tant diverses i contradictòries alhora d’afrontar el problema i gestionar el risc.\nEl confinament està resultant difícil per molta gent i es que tothom entendria quedar-se a casa si tingués una grip de les de sempre: amb febre, ulls plorosos, mocs, tos i mal d’ossos (no t’acostis que no t’ho encomani) però no entén que s’hagi de tancar estant bé. I això que hi ha overbooking d’oferta cultural gratuïta a les xarxes (la cultura, el sector més en precari i el que més dona sense saber si tindrà continuïtat quan tot això acabi).\nDoncs mireu millor un confinament amb salut i en el que encara es poden obrir finestres i sortir que un hermèticament tancat per la presencia d’un núvol tòxic que cremi els pulmons o un que obligui a estar amb persianes baixades i a les fosques perquè patrulles de zombis no detectin la llum i esbotzin la porta per cruspir-nos a queixalades de viu en viu.\nPer cert parlant de zombies, el 10 d’abril s’estrena a la plataforma digital Full Moon, la pel·licula “Corona Zombies”, una cinta de terror, satírica i oportunista sobre uns efectes no desitjats de la pandèmia.\nPerò es que clar a la gent no només l’afecta el corona virus i la por al contagi sinó també l’entorn. Aquell famós entorn que en Cruyff s’entestava a explicar-nos i que gairebé ningú entenia.\nL’entorn el conformen els diferents governs d’aquesta España plurinacional, els partits polítics, les grans corporacions que gestiones premsa, televisió i radio, els altres poders fàctics i la reialesa, i com en l’època d’en Cruyff ningú ara tampoc els acaba d’entendre.\nL’entorn es el que polititza la malaltia, la instrumentalitza cap a interessos partidistes, la rebaixa a simple grip o l’encimbella a temible Armagedón.\nL’entorn diu que tot ho fa pel bé dels més vulnerables (aquells que porten anys sense que ningú els faci cas, que tenen una pensió minsa i que cap govern s’atreveix a revaloritzar com cal) , l’entorn no para d’agrair al personal sanitari el seu esforç i la seva dedicació (aquells que porten des de l’excusa de la crisi amb recursos insuficients i fent més hores que un rellotge), l’entorn que fa tancar establiments i autònoms que sense el calaix diari poden anar en orris (aquells que paguen impostos i seguretat social no com les grans multinacionals que s’escapoleixen per esquerdes legals o disfressades de lagarterana (ai! Forges si estigués ara i aquí ¡quin munt d’acudits dibuixaries a propòsit del corona virus i del corinna virus!)), l’entorn que incomprensiblement segueix deixant que hi ha hagi moviment per terra, mar i aire amb total immunitat el que evita que siguem immunes.\nL’entorn que encarna la hipocresia i la incompetència i els interessos. A veure quanta gent milionària sortirà encara més milionària d’aquest tobogan borsari.\nQuan això acabi, tard o d’hora ho farà, molts s’hauran quedat pel camí i els que podem confinar-nos tenim a la nostra ma evitar que les baixes siguin estratosfèriques. La crida a la responsabilitat social es assenyada i si totes i tots fem pinya a ben segur que sortirem tocats però no enfonsats.\nNota: El títol l’he agafat prestat d’una pel·lícula (The Year of Living Dangerously, estrenada aquí com El año que vivimos peligrosamente) de 1982, dura però amb missatge esperançador.\nbien excursionistas arriba Diari Sant Quirze News SQ Phil Connors Sant Quirze del Vallès\t2020-03-20


Teresa Sagrera - Filles, germanes, amigues... no aneu als Sanfermines! | NacióBaixMontseny\n«Cal una resposta contundent davant el decret de l’Audiència de Navarra de llibertat provisional per a "la Manada"»\nper Teresa Sagrera , 21 de juny de 2018 a les 20:54 |\nDilluns passat, 18 de juny de 2018, al Palau de Justícia de Pamplona va tenir lloc la vista en què els advocats dels cinc membres de "la Manada" demanaven la seva posada en llibertat. Mentre estic acabant de repassar aquest article, m'assabento que s'acaba de fer pública la resolució dels tres magistrats de la Secció Segona de l'Audiència Provincial, els mateixos que van emetre la sentència d’abús sexual en comptes de violació, condemnant als acusats només a nou anys mentre que la fiscalia en reclamava més de vint-i-dos. Volia creure que no els concedirien la llibertat provisional, però amb la justícia que tenim, tot és possible, i més, tenint en compte que un dels tres magistrats del tribunal, durant el judici, ja va emetre un vot particular considerant que els processats no eren culpables.\nL'Audiència de Navarra ha decretat llibertat provisional per a la "Manada" amb una ridícula fiança de 6.000 euros. Estic absolutament consternada. No podem continuar fent com si res. Si les dones ens plantem, es para tot. Cal que ens ho comencem a creure i que actuem totes juntes com a col·lectiu, defensant-nos davant de les desigualtats, les agressions i la violència.\nVolem poder sortir de dia i de nit, soles o acompanyades, grans o joves; poder vestir com ens doni la gana sense ser jutjades; poder anar de festa i descontrolar-nos sense molestar a ningú; decidir amb qui volem estar i amb qui volem compartir la nostra sexualitat; i volem que d'una vegada per totes quedi clar, que no, sempre vol dir no.\nPer això, us demano que aquest any no aneu als Sanfermines! Feu córrer la veu i que cap noia, ni cap dona, hi vagi. Digue-ho al carrer, a les vostres amigues, germanes i filles, i escampeu-ho per totes les xarxes socials #nowomaninsanfermines. Aquesta sí que seria una resposta clara i efectiva. Ja n’estem fartes!\nNo podem continuar com si res, fent veure que ja no recordem el terrible cas de "la Manada" del 2016 i la sentència d'aquest any, encara més terrible. La força la tenim nosaltres, totes juntes com una mata de jonc.\nSi us plau, no aneu als Sanfermines, no per covardia, al contrari, per valentia, per fer sentir la nostra veu. No hi ha res més eixordador que el silenci.\nPenseu que podríeu haver estat vosaltres, que podríeu haver anat de festa tan contentes i haver tingut la desgràcia de creuar-vos amb cinc degenerats, que us haguessin violat i us haguessin deixat llençades després de fer amb vosaltres tot el que els hagués vingut de gust, a més d’haver-ho gravat amb el mòbil.\nI que després de tota la humiliació i dolor que significa haver hagut de suportar unes vexacions d'aquest nivell, us haguéssiu d'enfrontar a un judici on les gravacions han estat examinades impúdicament i exposades als comentaris crítics de tothom. Imagineu com us resultaria de difícil intentar reconstruir la vida, ajudades per familiars i amics. I penseu que tot el que haguéssiu fet posteriorment per intentar superar aquest trauma, que de ben segur us marcaria de per vida, fos utilitzat també en el judici en contra vostra.\nEstem a molt pocs dies de la festa d'aquest any i jo us demano que en senyal de protesta no hi aneu. No n'hi ha prou amb fer una manifestació massiva, o amb haver inundat la xarxa condemnat aquest fet i totes les agressions sexuals. Cal que ens plantem, diguem prou i que tothom s’adoni que ja n’estem tipes d’aquest color, perquè si continuem perpetuant aquest model de societat nosaltres també en serem còmplices.\nNO ANEU ALS SANFERMINES, si voleu que les dones puguin anar de festa lliurement com qualsevol home i ser respectades. Potser així, aquest sistema masclista i autoritari començarà a canviar. I potser algun dia, aconseguirem que qualsevol acte sexual no consentit sigui considerat una violació, com ha quedat legislat a Suècia des del passat més de maig.\nPer si amb tot això encara no us he convençut, penseu que aquests pròxims Sanfermines farà dos anys dels fets de "la Manada" i que possiblement "ells" ja seran al carrer, o sigui que segons com, aquest any ja hi podran tornar. I si no són ells, algú altre, perquè a Espanya surt molt barat violar a les dones.


El Consell Municipal de la Infància i el Pla de Civisme protagonitzen el ple municipal de novembre: Ajuntament de Santa Coloma de Gramenet\nEl Consell Municipal de la Infància i el Pla de Civisme protagonitzen el ple municipal de novembre\n29/11/2021 Ple Municipal\nEl Ple ordinari del mes de novembre, celebrat aquest vespre aprova la creació del Consell Municipal de la Infància i l’inici dels treballs per l’elaboració del Pla de Civisme.\nEl Consell municipal de la Infància es va constituir l’abril del 2018 al Teatre Sagarra, com a òrgan de participació infantil, amb 121 nenes i nens de la ciutat, tal com es contempla a la Llei 14/2010 dels drets i les oportunitats en la infància i l’adolescència. Es va iniciar com a una experiència pilot, ja que, si bé la participació de la canalla va ser alta, es feia necessari treballar la implicació i el compromís de les famílies i les escoles. Actualment, hi participen tots els centres públics i 7 centres privats-concertats.\nAmb la creació d’aquest Consell, l’Ajuntament té com a objectiu la defensa dels drets de la infància i l’adolescència i vol promoure processos que impulsin la seva participació activa a la ciutat. Aquest compromís amb la infància i adolescència es fa palès també al Pla d’Acció Municipal (PAM), on es recullen totes les aportacions de la ciutadania obtingudes als processos participatius i d’opinió que es desenvolupen amb relació a aquest sector de població.\nPla de Civisme i procés participatiu\nEl Ple ha ordenat el començament dels treballs tècnics per l’elaboració del Pla de Civisme, seguint les indicacions del Pla d’Acció Municipal (PAM), així com l’encàrrec del procés participatiu corresponen. Una vegada ja establertes les prioritats i després de fer una diagnosi interna, es fa necessària la convocatòria d’un procés participatiu adreçat a tota la ciutadania. D’aquesta manera també s’acompleix amb les disposicions del Títol III del Reglament Municipal de Participació Ciutadana i Govern Obert d’abril de 2015.\nDe novembre fins a gener es realitzaran una sèrie de consultes a la ciutadania i, per una altra banda, des de finals de gener fins a principis de març, la ciutadania podrà fer arribar les seves aportacions a través d’un qüestionari de la web municipal o a les carpes de regidories de districte, on també es podrà omplir el qüestionari així com participar d’algunes activitats gamificades amb relació al civisme.\nL’objectiu és disposar del màxim d’aportacions per part de la ciutadania colomenca en relació al civisme. Aquest pla treballarà per la promoció de la cultura cívica, apostant per una línia pedagògica i educativa basada en la responsabilitat personal i col·lectiva vers el respecte a les persones i a l’entorn.\nAmb la creació de la comissió es dona compliment a un dels objectius estratègics del PAM, com és fomentar la cultura cívica i millorar la convivència. Així mateix, s’aposta pels valors cívics essencials per viure i conviure en una ciutat acollidora, respectuosa i diversa.\nUn instrument per a fer efectiu aquest pla és la creació de la Comissió Interdepartamental de Civisme, que s’ha creat durant aquest ple, en què també s’han nomenat els membres de la mateixa i els seus òrgans, així com el seu règim bàsic de funcionament.\nReforç de la Policia Local i els Serveis socials\nEl ple ha ratificat un decret per reconvertir tres llocs de treball d’agent de Policia Local i passar-los del torn matí/tarda al torn de nit. Aquest ajust es produeix després de les noves 12 incorporacions al cos de Policia Local i té com a objectiu reforçar el torn de nit i els efectius de la Unitat de Suport i Intervenció Ràpida (USIR)\nD’altra banda, s’han aprovat diferents decrets relatius al nomenament de 5 funcionaris i funcionàries interines per donar compliment al Decret d’alcaldia d’instruccions per a la millora dels Serveis socials Municipals.\nDeclaracions institucionals pel Dia Mundial de la Infància i pel 25N\nL'Ajuntament s’ha unit a UNICEF i a totes les institucions, entitats i organismes implicats en la defensa dels drets de la infància en la celebració del Dia Mundial de la Infància, mitjançant una Declaració Institucional: “És un dia per recordar que encara tenim reptes pendents d'assolir als nostres pobles i ciutats perquè els drets de la infància siguin una realitat, en un Estat que ha ratificat la Convenció sobre els Drets de l’Infant ja fa més de 30 anys”.\nCom a ciutat compromesa amb el desenvolupament de l’Agenda 2030, tots els grups municipals s’han compromès a seguir aplicant mesures per avançar en el compliment dels drets de la infància i l’adolescència, amb estratègies a llarg termini i recursos per aconseguir resultats tangibles. Han acordat reclamar recursos i inversió en salut mental, garantir l'ús segur, responsable i crític de la tecnologia, i abordar la crisi climàtica, entre altres.\nSanta Coloma de Gramenet va ser reconeguda com a Ciutat Amiga de la Infància l’any 2018 pel seu compromís en la defensa, promoció i ampliació dels Drets dels nens i nenes.\nTots els grups municipals també han recolzat una declaració institucional per commemorar el 25 N, el Dia internacional per l’eliminació de la violència contra les dones: “Volem que totes les accions i actes que es generen al voltant d’aquesta data s’estenguin a tots els dies de l’any. La lluita per una vida lliure de violències masclistes és cada dia”.\nEn aquest text també es destaca que cal articular i coordinar les actuacions necessàries contra tots els tipus de violències masclistes i dotar-nos d’instruments efectius per a combatre-les: “s’ha d’actuar de forma estructural, preventiva i tenir en compte a tota la població i tots els territoris. En aquest sentit, la iniciativa ‘Santa Coloma, Xarxa Violeta' és una forta aposta per a omplir la ciutat d’espais segurs i de referència, que ha multiplicat per quatre la participació i implicació comunitària d'ençà que es va posar en marxa, ara fa dos anys”.\nEn el document també es fa menció a la intervenció d’art urbà es va dur a terme el 25N, a la plaça de la Vila, i que va implicar a l’alumnat de 14 instituts de la ciutat, així com al lema d’enguany del programa del 25N: “Vives ens volem, prou violència contra les dones!!!”\nAl ple s’han aprovat dues mocions. Una primera per reclamar la incorporació als pressupostos 2021 de la Generalitat de Catalunya les inversions necessàries a la ciutat de Santa Coloma de Gramenet, aprovada per PSC i C’s. I una segona recolzada pel PSC, ECP i ERC per recuperar els drets dels treballadors i treballadores i derogar la reforma laboral.


Els ajuntaments el 6-D: la desobediència descoordinada\nLa 'brúixola ètica' per a la república catalana, segons Xavier Antich\tLa 'brúixola ètica' per a la república catalana, segons Xavier Antich\nEl desplegament de la hisenda catalana: de Gaudí a Espriu i els catorze llibres del codi tributari\tEl desplegament de la hisenda catalana: de Gaudí a Espriu i els catorze llibres del codi tributari\nTurull: 'Si hi ha inhabilitacions no podem fer com si plogués'\tTurull: 'Si hi ha inhabilitacions no podem fer com si plogués'\nLa CUP reclama obtenir més ingressos aprofitant els marges dels impostos cedits: “Cal una política fiscal agosarada”\tLa CUP reclama obtenir més ingressos aprofitant els marges dels impostos cedits: “Cal una política fiscal agosarada”\nRaül Romeva no es refia de l'oferta de diàleg del govern espanyol\tRaül Romeva no es refia de l'oferta de diàleg del govern espanyol\nLa CUP aposta per celebrar el referèndum abans del setembre si l’Estat executa inhabilitacions o suspèn institucions\tLa CUP aposta per celebrar el referèndum abans del setembre si l’Estat executa inhabilitacions o suspèn institucions\nLes forces sobiranistes no s'han posat d'acord sobre la protesta del 6-D · Cada partit seguirà una estratègia diferent\nArran de la polèmica obertura de l’Ajuntament de Badalona el dia de la Hispanitat, que va acabar amb una denúncia del PP contra els regidors de Guanyem Badalona i d’Esquerra Republicana, es va començar a parlar d’una possible acció unitària de desobediència: obrir els consistoris el 6 de desembre, dia de la constitució espanyola. Malgrat que tota l’atenció dels mitjans es va centrar a Badalona, el dia 12 d’octubre quaranta ajuntaments del Principat van obrir.\nEl 18 de novembre, l’AMI va fer una proposta formal perquè els càrrecs electes –inclosos els qui no formin part de governs municipals– treballessin durant el 6-D ‘organitzant actes cívics, socials i solidaris’. El comunicat no parla de funcionaris i per tant seria una obertura simbòlica. ‘Per als càrrecs electes no és res excepcional treballar un dia festiu’, va dir la presidenta de l’AMI, Neus Lloveras.\nA més, l’entitat insta els regidors a llegir un manifest que critica la constitució espanyola perquè entrebanca el desenvolupament dels drets nacionals de Catalunya.\nAcí podeu llegir-lo tot sencer:\nFonts de l’AMI han explicat a VilaWeb que només han fet la proposta: ‘No coordinem ni controlem res. Simplement animem els càrrecs electes a treballar el 6-D. Llavors cada ajuntament és lliure de fer el que vulgui.’ L’associació no sap quants consistoris s’hi poden afegir. ‘Fins dimarts al matí no tindrem xifres’, diuen.\nEn vista de la manca d’un acord entre les forces sobiranistes, l’obertura de consistoris acabarà depenent de l’estratègia de cada partit.\nEl PDECat dóna llibertat\nLa coordinadora del PDECat, Marta Pascal, va dir la setmana que passada que els batlles i regidors del partit ‘ho són els 365 dies de l’any’ i per tant poden treballar el 6 de desembre com si fos un dia feiner qualsevol. Tanmateix, els dirigents del partit consideren que la decisió és personal i, per tant, deixen llibertat als seus representants.\nA més, Pascal va recomanar de no obrir els consistoris perquè això ‘violenta els funcionaris’ d’una manera innecessària i pot constituir un delicte de desobediència. En aquest sentit, va criticar l’afany de la CUP pels ‘debats estèrils i les microruptures’.\nEls càrrecs electes d’ERC treballaran\nERC s’ha distanciat del PDECat. El portaveu del partit, Sergi Sabrià , va dir la setmana passada: ‘Els càrrecs electes municipals treballaran el 6 de desembre i la gran majoria de càrrecs nacionals –diputats i consellers– també.’ Va afegir que el partit no donaria consignes especials als seus representants sobre com actuar aquell dia. ERC, per tant, participarà en l’obertura simbòlica sense funcionaris.\nSabrià va avisar que alguns càrrecs nacionals, malgrat treballar, potser no serien als llocs habituals. Els diputats, per exemple, no podran ser al parlament perquè l’edifici romandrà tancat. La presidenta de la cambra, Carme Forcadell, va anunciar fa setmanes que no hi hauria cap activitat parlamentària el 6-D.\nEls ajuntaments de la CUP obriran sense restriccions\nLa CUP farà un pas més i obrirà els quinze ajuntaments on governa (Berga és el més gran). El partit ho va decidir en l’assemblea de càrrecs electes feta a Sant Celoni fa dues setmanes. D’aquesta manera, vol que el 6-D esdevingui un desafiament i marqui l’inici de la ruptura amb l’estat espanyol. En aquells municipis on la CUP no governa, els regidors del partit treballaran igualment. Núria Gibert, portaveu del secretariat nacional, va assegurar que l’obertura també serviria per a donar la benvinguda al nou delegat del govern espanyol, Enric Millo.\nEls comuns, com el PDECat\nEls partits entorn de Catalunya Sí que es Pot han optat també per donar llibertat als seus càrrecs electes i no involucrar-hi funcionaris. Fonts d’ICV, per exemple, han explicat a VilaWeb que respecten l’autonomia de cada grup municipal i que la decisió la prendrà cada batlle o regidor.\nA Barcelona i Badalona, els governs de Barcelona en Comú i Guanyem Badalona han decidit de tancar els consistoris, però els representants polítics treballaran com un dia feiner. El primer tinent batlle de Barcelona, Gerardo Pisarello, va explicar divendres: ‘Jo treballaré i els regidors que ho vulguin també ho podran fer amb tota normalitat. Però és un dia festiu i els treballadors municipals no han d’anar a treballar.’\nAcí podeu veure Pisarello explicant la posició de BComú:\nEl PP gesticula preguntant si celebrarem el Dia de la Constitució.\nNo et perdis la resposta de @G_Pisarello 🙈 pic.twitter.com/e0T7K1Xnv2\n— Barcelona en Comú (@bcnencomu) 30 de novembre de 2016\nMillo no actuarà contra els càrrecs electes\nEl nou delegat del govern espanyol, Enric Millo, ha dit i repetit que no pensa prendre mesures contra els càrrecs electes que treballin el 6-D. Tanmateix, ha advertit que fer treballar el cos funcionarial constituiria un delicte de desobediència i, per tant, sí que actuarà si això passa.\nRubí, l’única ciutat que commemorarà la constitució\nL’Ajuntament de Rubí, governat pel PSC i que aquests dies ha estat envoltat de polèmica, serà l’únic de Catalunya que farà un acte per a celebrar el dia de la constitució espanyola. Hi participaran els regidors del govern, PP i Ciutadans i s’hi llegiran articles de la carta magna.


La cineasta Isona Passola serà la primera presidenta de l'Ateneu Barcelonès La República\nLa cineasta Isona Passola serà la primera presidenta de l’Ateneu Barcelonès\nAssumirà la presidència de l’històric ateneu després que la que encapçala hagi estat l’única candidatura que s’ha presentat\nIsona Passola assumirà la presidència de l'Ateneu Barcelonès.\nLa productora i actual presidenta de l’Acadèmia del Cinema Català, Isona Passola, presidirà l’Ateneu Barcelonès perquè encapçala l’única candidatura que s’ha presentat a la Junta Directiva de l’entitat i es convertirà en la primera dona a dirigir la institució en els seus 160 anys d’història.\nLa candidatura Reactivem l’Ateneu compta, a més de Passola com a presidenta, amb les vicepresidències de Lluïsa Julià i Genís Roca, la secretaria de Ricard Faura, la subsecretaria de Pedro Santos i les vocalies de Joan Safont, Rosa Maria Malet, Jordi Jiménez, Carme Gual i Marià De Delàs, entre d’altres, la junta amb la presència femenina més gran de la història de l’entitat, ha informat l’Ateneu Barcelonès en un comunicat.\nLa Comissió Electoral de l’Ateneu ha explicat que, un cop ha finalitzat el termini de presentació de candidatures, només hi ha un candidat per a cadascun dels càrrecs i que, com s’ha comprovat que compleixen els processos d’elegibilitat, no cal obrir un període d’al·legacions i els proclama candidats electes.\nD’acord amb els estatuts, s’informarà dels acords als socis i a la Junta Directiva i, a instàncies de la Comissió Electoral, la junta haurà de convocar una assemblea general perquè la Comissió Electoral doni possessió als candidats electes dels seus càrrecs –la jornada electoral estava prevista el 18 de març–.\nPassola finalitza aquest any la presidència de l’Acadèmia del Cinema Català i s’incorporarà a l’Ateneu Barcelonès després de la presa de possessió del càrrec, que es preveu durant l’assemblea de socis que s’ha convocat el 25 de març.\nLa junta directiva que presidirà Passola rellevarà l’actual amb Jordi Casassas a la presidència i Joan Maluquer i Carles Llorens com a vicepresidents.\nLa Comissió Electoral proclama càrrecs electes els membres de la candidatura "Reactivem l’Ateneu". Isona Passola i Vidal serà la primera presidenta de l'Ateneu Barcelonès de la història i liderarà la Junta Directiva amb més presència femenina. #cultura #ateneubcn pic.twitter.com/Qfn8jOrCu0\n— ateneubcn (@ateneubcn) February 3, 2021


Guixols des del Carrer | →31 de març de 2016. Comentaris i valoracions al Ple. Nota del Grup. | Guixols des del Carrer\nL'equip de govern (TSF, ERC i PSC) dóna l'esquena a una moció que demanava que l'estabilitat en l'ocupació estigui present en la responsabilitat social que té l'Ajuntament.\nL’ordre dia d’aquest mes de març arribava farcida de mocions. La primera, presentada pel govern, feia referència al rebuig a l’acord entre la Unió Europea i Turquia per fer front a la crisi de les persones refugiades. La moció ha estat aprovada per unanimitat i, si bé el nostre també ha estat favorable, finalment hem decidit no adherir-nos a la mateixa com a signants. El motiu? Perquè entenem que en un tema com aquest, que sobrepassa àmpliament les competències municipals i que ha de tenir per damunt de tot un caràcter de consens, les formes que ha fet servir el govern per presentar-la: per la via d’urgència i sense debat previ no han estat les més adients. Al nostre entendre, i com per exemple es va fer amb motiu de la moció de suport a l’acollida de població refugiada, s’hauria d’haver donat opció a cada grup a fer les seves aportacions i, a partir d’aquí, elaborar un text conjunt; o bé, si això resultava massa laboriós, es podia haver agafat una moció genèrica que aglutini pes institucional i sigui reconeguda per totes les forces polítiques, en aquest sentit nosaltres vam demanar que s’aprovés la moció que ha elaborat el Fons Català de Cooperació al Desenvolupament i que avui ja té el suport ampli de nombrosos ajuntaments.\nLa segona, presentada per CiU, tenia a veure amb la rehabilitació de les cases del Baldiri com habitatges socials. Aquest ja és un tema recurrent, com ha manifestat el nostre regidor que, en la seva intervenció, ha demanat al govern que fixi d’una vegada les seves prioritats i que es concreti d’una vegada alguna actuación concreta al respecte de la problemàtica de l’habitatge social al nostre municipi. La moció, amb els vots favorables de CiU, GdC i MES, l’abstenció de la CUP i els vots en contra de TSF, ERC i PSC, no ha prosperat.\nLa tercera moció, també de CiU, demanava un nou transvasament de sorra de la platja de Sa Riera de Begur cap a la nostra platja; en aquest sentit, i davant la possibilitat plantejada pel govern de fer un drenatge de la sorra de la pròpia badia, cosa que repercutiria en una millor opció mediambiental, el nostre grup s’ha abstingut. La moció, amb els vots en contra de TSF, ERC i PSC i la abstenció de GdC i la CUP, no ha prosperat.\nLa quarta de les mocions, aquesta presentada conjuntament per GdC, MES i la CUP, tenia com a finalitat garantir que les empreses concessionàries de serveis o treballs per compte de l’Ajuntament no usin les condicions laborals per rebaixar costos i d’aquesta manera fer la seva oferta més atractiva; i, al mateix temps, que l’Ajuntament valorari la possibilitat d’establir mecanismes en les licitacions pels quals no es podran aplicar a la lleugera certs mecanismes que contempla l’última reforma laboral. La moció, que en definitiva apostava perquè l’estabilitat en l’ocupació estigui present en la responsabilitat social que l’Ajuntament tingui cap a la seva ciutadania, no ha prosperat gràcies als vots en contra del govern (TSF, ERC i PSC). Lamentablement, i en una intervenció més pròpia de pensaments neoliberals que altra cosa, el portaveu del govern (ERC) ha qualificat la moció de frivolitat política i demagogia “esquerrosa”.\nLa cinquena de les mocions, presentada pel nostre grup, reinvindicava, com ja han fet municipis veïns com Santa Cristina d’Aro, Platja d’Aro, Palafrugell o La Bisbal, una revisió en el nou model de transport sanitari urgent que des del passat 19 de gener és d’aplicació a la comarca. Considerem que les emergències han de ser ateses per un equip complet amb tot els seus membres i que el temps en situació d’emergència és vital. Som coneixedors que, malgrat que el nostre municipi ha mantingut el servei d’ambulància, altres municipis de la comarca no han tingut la mateixa sort. Tanmateix, cal recordar que s’ha vist afectat de manera generalitzada el servei nocturn i que aquest estiu quedaran afectades altres poblacions per la desaparició d’unitats d’ambulància, conseqüència del nou concurs públic i del canvi de model. A més, entenem que tota aquesta problemàtica s’agreujarà precissament amb l’arribada de l’estiu, donat que estem en una important zona turística amb moltes poblacions i amb molts nuclis allunyats i que augmenten de forma notable els seus habitants. Curiosament, i a diferència dels municipis veïns possiblement també afectats, l’equip de govern ha decidit votar en contra la moció, segons ells, en un exercici de “responsabilitat” política. La moció amb els vots favorables de CiU, GdC, MES i CUP i en contra de TSF, ERC i PSC, tampoc ha prosperat.\nLa sisena de les mocions, també presentada pel nostre grup, feia referència al cementiri municipal i la reformulació dels serveis funeraris. En aquest sentit, la nostra moció demanava que l’Ajuntament fes, abans d’atorgar el nou contracte del cementiri municipal, un estudi acurat per conèixer el cost real que hauria d’assumir en cas de gestió directa del cementiri i com aquesta gestió podria repercutir en el preu final. Al mateix temps, entenem que seria convenient estudiar quins serveis funeraris, al marge del propi cementiri municipal, podrien ser assumits en un futur per l’Ajuntament. El text de la moció també esmentava que l’entitat que presti els serveis funeraris faciliti a l’Ajuntament informació actualitzada sobre totes les prestacions i tots el preus que realitza, d’aquesta manera es podrien establir mecanismes de publicitat actualitzada perquè les persones que vulguin accedir als serveis puguin disposar d’aquesta informació. La moció ha obtingut els vots favorables de GdC, MES i CUP i en contra de CiU, TSF, ERC i PSC.\nL’última de la mocions, presentada pel grup MES, feia referència a la implantació del projecte “no puc esperar” per a les persones afectades de malalties inflamatòries intestinals. Aquesta moció ha tingut l’unanimitat del Ple que, en un altre ordre de coses, també ha procedit ha aprovat les corresponents bonifiacions de l’impost sobre construccions, s’ha donat compte de la liquidació consolidada del pressupost 2015 i del pla econòmic financer i redimensionament 2015-2016. També s’ha plantejat aprovar provisionalment, per segona vegada, els documents que formen part de la modificació puntual de POUM – 25: Sector Bujonis Nord SMU-03 i accessos que incorporen les esmenes d’errades materials detectades. Finalment, s’ha aprovat la proposta de nomenament de la Junta Tècnica del Museu d’Història de la ciutat.


El Jardí Oblidat - Kate Morton | PreViu Cultural\nEl Jardí Oblidat - Kate Morton\nL’obra arrenca amb l’abandó d’una nena en un vaixell que des d'Anglaterra es dirigeix a Austràlia, poc abans de l'inici de la Primera Guerra Mundial. La nena és recollida per l’home que la troba perduda en el port d’arribada i en complir els 21 anys li confessa que és adoptada. La dona, ja gran, viatja a Cornualles per intentar trobar el seu passat, però serà la seva néta la que, en fer una altra vegada el mateix viatge per recollir la seva herència, condueixi al lector o lectora a través dels misteris familiars.\nEditorial – Suma de letras\nPàgines – 550\nISBN – 978-84-8365-270-1\nLa novel•la és intensa, entretinguda, la trama ben plantejada i té un interessant final.\nKate Morton nascuda a Austràlia en 1976. Va créixer a les muntanyes del sud-est en Queensland. Va cursar estudis d'art dramàtic i literatura anglesa i és candidata doctoral a la Universitat de Queensland. Kate viu amb el seu espòs i fills a Brisbane. La seva primera obra, "La casa *Riverton", es va publicar amb enorme èxit en 29 països i va aconseguir el número u en molts d'ells. Només a Anglaterra ja va vendre més de 800.000 exemplars.\nHereva de la tradició de la literatura anglosaxona, El jardí oblidat posa en mans del lector una obra amb reminiscències de tots els gèneres: des de la gran novel·la victoriana als contes de fades i els relats de misteri.\nAssegura Kate Morton que la lectura de Enid Blyton li va despertar ja de ben petita la seva vocació d’escriptora. Va estudiar literatura anglesa i va fer les seves primeres divagacions amb la novel•la negra, sense arribar a publicar res, fins que va decidir donar un gir en la seva narrativa, però sense oblidar els misteris i les aventures. I va encertar. En el 2007 va aparèixer la seva primera novel•la, La casa de Riverton, un èxit editorial, amb gairebé dos milions d’exemplars venuts a tot el món. El seu segon títol, El jardí oblidat ha seguit la tònica de l'anterior i ha ocupat les llistes dels llibres més venuts.\nMorton, recorre en aquesta novel•la a tres generacions de dones per seguir i descobrir els secrets d’una família en un recorregut de gairebé cent anys.


Apartment Planards Chamonix França - Ofertes d'hotels amb els MILLORS DESCOMPTES EN LÍNIA\nDescompte a Apartment Planards\nTant si es tracta d'un viatge de plaer com si és de negocis, Appartment Planards és una elecció d'allotjament magnífica quan visiten Chamonix Mont Blanc. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Appartment Planards, l'excelent servei i instal.lacions superiors faran de la vostra estada una experiència inoblidable. Magatzem d'equipatge, transport hotel/aeroport, habitació familiar, lloguer de cotxes, ascensor són només algunes de les comoditats que fan que Appartment Planards sigui diferent dels altres hotels de la ciutat.\nL'ambient de Appartment Planards es reflexa en cada habitació. calefacció, balcó/terrassa, estació d'Ipod, aparell de televisió LCD/pantalla de plasma, TV satèl•lit/cable són només algunes de les comoditats a la vostra disposició. L'hotel ofereix instal.lacions fantàstiques, incloses camp de golf (a 3 km), esquí, pistes de tennis, pistes d'esquaix, jardí, per ajudar-vos a relaxar després d'un carregat dia a la ciutat. Les seves instal.lacions de primera i una situació excelent fan de Appartment Planards la base perfecta per a gaudir de la seva estada a Chamonix Mont Blanc.\nCal que informeu el Apartment Planards de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Hotel La Cala Roses Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHotel La CalaSant Sebastia 61, Roses Town Center, Roses, Espanya, 17480 - Veure al mapaExcel·lent8,3Basada en352comentarisHotel La CalaVeure més fotos"Bona situació, bona relació qualitat-preu"ManelEspanyaVeure més fotosVeure totes les 26 fotosMolt bona ubicació 8,6Veure al mapa8,6UbicacióParticularitats que li encantaranaire condicionat\nSobre l'allotjamentDescripcióL'Hotel La Cala està situat a 200 m de la platja de Roses i a 5 minuts a peu del port esportiu. L'establiment ofereix internet Wi-Fi gratuïta i habitacions amb aire condicionat, balcó i TV de pantalla plana.\nLes habitacions disposen de terra de rajola, calefacció, escriptori, armari i bany privat amb banyera i articles de tocador gratuïts.\nEl restaurant de l'hotel serveix cuina tradicional mediterrània, elaborada amb productes de temporada, i està especialitzat en mariscs i peixos de la badia de Roses. A prop també trobareu una gran varietat de botigues, bars i restaurants.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatbanyeraescriptoriarticles de tocadorcalefacciótelevisió de pantalla planaassecador de cabellempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Haga Haga Hotel Haga Haga Sud-àfrica - Ofertes d'hotels amb els MILLORS DESCOMPTES EN LÍNIA\nHaga Haga Pensions\nDescompte a Haga Haga Hotel\nVeure tots els 5 allotjaments a Haga Haga.\ntwin amb balcó - Llit\n155 Mariners WayHaga Haga, Haga Haga, Haga Haga, Sud-àfrica, 5272 - Veure al mapa\nTé alguna pregunta per a Haga Haga Hotel?\nMés informació sobre Haga Haga Hotel\nAl visitar Haga Haga, vosté es sentirà com a casa a Haga Haga Hotel, què li ofereix un allotjament de qualitat i un gran servei. Situat només a 70km del centre de la ciutat, els viatgers estan en un lloc boníssim per a gaudir de les atraccions i activitat de la ciutat. Amb la seva bona localització, l'hotel ofereix fàcil accès a les destinacions obligades de la ciutat.\nA Haga Haga Hotel, l'excelent servei i instal.lacions superiors faran de la vostra estada una experiència inoblidable. L'hotel ofereix instal.lacions per a minusvàl.lids, Zones públiques amb Wi-Fi, aparcament de cotxes, transport hotel/aeroport, servei de cangur per garantir el més gran comfort possible als seus clients.\nA més, totes les habitacions ofereixen una gran varietat de comoditats com ara televisió de pantalla plana, habitacions per a no fumadors, calefacció, escriptori, balcó/terrassa per satisfer els clients més exigents. L'hotel compta amb una llista completa de comoditats, com platja privada, piscina exterior, pesca, parc infantil, pistes de tennis. Sigui quina sigui la seva raó per visitar Haga Haga, el Haga Haga Hotel és el lloc perfecte per una estimulant i emocionant escapada.


Comença l’ampliació i reforma del CAP Joan Mirambell i Folch - Ajuntament de Caldes de Montbui\nData i hora oficial 20.01.2019 | 06:21\nComença l’ampliació i reforma del CAP Joan Mirambell i Folch\nL’adequació del Centre d’Atenció Primària de Caldes comença el 13 de març i es preveu que duri entre 12 i 14 mesos. Les obres conviuran amb el funcionament dels serveis actuals del CAP\nMònica Recoder, arquitecta. Despatx Llimona Ruiz Recoder\nSr. Joan Parellada, director executiu Sector Sanitari Vallès Oriental del Servei Català de la Salut\nAvui, dia 2 de març, ha tingut lloc una roda de premsa per presentar el projecte d’ampliació i reforma del Centre d’Atenció Primària (CAP) Joan Mirambell i Folch, de Caldes de Montbui, amb motiu de les obres d’ampliació i remodelació que està previst que comencin el proper dia 13 de març.\nLa roda de premsa ha comptat amb la presència de Jordi Solé, alcalde de Caldes de Montbui; Joan Parellada, director executiu Sector Sanitari Vallès Oriental del Servei Català de la Salut (CatSalut); i Miquel Pozo, director del CAP gestionat per l’Institut Català de la Salut (ICS). També ha estat present l’arquitecta Mònica Recoder, redactora del projecte junt amb Diego Ruiz, del despatx Llimona Ruiz Recoder.\nEls han acompanyat els regidors Vicenç Personat (Urbanisme) i Pilar Aznar (Acció Social) per part de l’Ajuntament, i Maribel Carrera (Divisió de Recursos Físics del CatSalut) i Gemma Calvet (adjunta a la Direcció d’Atenció Primària del Vallès Oriental de l’Institut Català de la Salut).\nEl CAP Joan Mirambell i Folch va ser construït a l’any 1997 per donar els serveis d’atenció a la salut a la ciutadania del municipi de Caldes de Montbui (amb una població, aleshores, de uns 12.000 habitants) i per ser capçalera dels serveis de l’àrea bàsica de salut (ABS), que inclou també els municipis de Sant Feliu de Codines i de Gallifa. Actualment, el municipi ja compta amb 17.000 habitants i des de fa uns anys s’havia plantejat l’ampliació de l’edifici actual per tal d’adequar-lo a aquest creixement poblacional i a la nova organització dels serveis de proximitat. L’import de l’obra adjudicada és de 1.133.064€ i l’import estimat per a l’equipament és de 215.000€.\nActualment el CAP disposa de 1037 m2. Les intervencions previstes inclouen obres de reforma (508,77 m2) i d’ampliació (466,05 m2) tant a la planta inferior com a la superior. Aquestes obres permetran diverses millores com ara:\nObertura de consultes específiques, que permetran que el CAP aculli el servei d’odontologia per a tota l’ABS\nIncrement de consultes per tal de millorar l’adaptabilitat de les consultes a l’hora d’adaptar els horaris dels professionals de l’equip, però també d’altres professionals que donen suport a l’equip (llevadora, psicòleg, psiquiatra, fisioterapeuta).\nCreació de nous espais com ara la sala d’educació sanitària, que permetrà fer sessions grupals per a educació sanitària o d’altres finalitats.\nModificació de l’ordenació del CAP ampliant els espais per posar tots els serveis sanitaris per als ciutadans en una sola planta (la superior)\nRemodelació i ampliació de la planta inferior per tal d’agrupar els espais de personal i tècnics, i millorar els espais per als professionals de les ambulàncies del Sistema d’Emergències Mèdiques (SEM).\nCal tenir en compte que aquestes obres es faran amb el CAP en funcionament; per tant, es procurarà reduir al màxim les incomoditats que es puguin ocasionar tant per als usuaris del CAP com per als propis treballadors. Totes les\ninstitucions implicades (Ajuntament, CatSalut i ICS) treballaran plegats per fer-ho possible tot agraint per endavant la comprensió de la ciutadania, amb la seguretat que aquestes obres, esperades, ajudaran a millorar l’atenció sanitària a Caldes de Montbui i a la seva àrea de referència.\nDarrera actualització: 02.03.2018 | 13:33\nAutoria: Llimona Ruiz Recoder .


La Mirada de Francesc: 10/05/09 - 17/05/09\nQuadern de bitácora: dia 150. un Accident que fa pensar\nAquest Dilluns al matí, vaig tenir un accident de salut que per sort no ha revestit gravetat, peró que podia haver passat. Estava reunit amb uns senyors doctors i ats i en aquell moment, vaig quedar amb els ulls ennuvolats caient rodó a terra. El diagnosi fet en aquell moment ha estat que vaig patir una lipotima....\nCom ja saps, estic intentant coordinar els meus esforços amb l'univers, i vaig demanarli que m'ajudes a posarme bé de tota l'energia negativa que tenia. A fé que ho ha fet. Quin viatge. Encara es avuí i no estic del tot recuperat. Ja em va avisar l'ats que uns dies estaré fora de combat. He exigit massa i el cos demana calma.\nPoc a poc refaig la vida, no ha calgut deixar la feina, ara toca començar a entrenar. Poc a poc, que la meva esquena emprenya desde el diumenge a la tarda. Sembla ser que una baixada de tensió, més el dolor més les altes temperatures van fer que tot anés així.\nLLiçó apresa. Per altre ordre de coses, la recárrega d'energia es lenta peró positiva. Demá tornaré a entrenar una mica i portaré la meva esquena al mecánic que tinc allá.... I per la resta sense novetat; esperant que la batalla final a Terrassa pugui sortir endavant, tot i que ara per ara, es més important la salut.\nPeró tranquils: ENCARA ESTIC NAVEGANT!\nPublicat per Francesc Martínez Torrents a 7:18 2 comentaris: Enllaços a aquest missatge\nQuadern de bitácora: dia 150. un Accident que fa p...


Pla Adaptació al Canvi Climàtic de l’Alt Empordà - Audifilm Consultoria\nEl canvi climàtic és un dels majors reptes actuals de la humanitat. L’escalfament del sistema climàtic és ja una realitat com ho són els impactes ambientals, socials i econòmics que genera. S’estan desenvolupant polítiques i iniciatives des de diferents països i organitzacions, a nivell internacional, nacional, regional i local orientades a lluitar contra aquest fenomen. L’acció contra el canvi climàtic combina dos fronts: la mitigació i l’adaptació. Fins a dia d’avui, la major part dels esforços s’han esmerçat a la lluita contra la mitigació del canvi. Tanmateix, conjuntament amb les polítiques de mitigació, cal abordar preventivament polítiques d’adaptació.\nPer aquest motiu l’Alt Empordà va decidir redactar el Pla d’Adaptació del Canvi Climàtic de l’Alt Empordà, el qual Audifilm Consultoria (ATC-SIG) n’és el redactor.\nÉs un document que té per objectiu identificar els principals riscos derivats dels efectes del canvi climàtic i establir l’estratègia i les accions per adaptar-s’hi, minimitzant els impactes indesitjats, afrontant amb garanties els efectes estimats del canvi climàtic i estalviar al màxim econòmicament, socialment i ambientalment. I és que cal tenir en compte que adaptar-se surt a compte.\nEn paral·lel al procés de redacció s’està realitzant un procés de participació amb diferents col·lectius socials, econòmics i ambientals de la comarca, així com amb tècnics i polítics municipals i comarcals, amb la voluntat d’informar-los i implicar-los tant en el procés de redacció del Pla com en la seva execució i les seves revisions.\nagost 26th, 2016|0 Comentaris\nagost 22nd, 2016|0 Comentaris\nEstudi sobre la problemàtica municipal de les colònies de gats a comarques gironines\nsetembre 10th, 2014|0 Comentaris


ECONOMIA BERGUEDÀ: El preu dels carburants al Berguedà baixa, però continua per sobre del nivell de finals de l'any passat\nEl preu dels carburants al Berguedà baixa, però continua per sobre del nivell de finals de l'any passat\nEn el darrer mes, el preu del gasoil ha caigut el 8,4% i el de la gasolina el 6,2%\nEl preu dels carburants està baixant. Potser molts no s’hi havien fixat, després de mesos en què l’escalada semblava imparable. Però sí, finalment, el preu ha començat a baixar. Segons les dades del ministeri d’Indústria, que periòdicament recull els preus de les estacions de servei de l’estat, el preu mitjà del gasoil a la comarca és ara de 1,239 euros el litre, mentre que la gasolina 95 costa de mitjana 1,208 euros i la gasolina 98, 1,321 euros. Pel que fa al nou gasoil A, a la comarca arriba als 1,297 euros el litre. Ara bé, tot i el descens molts conductors no se n’han ni adonat.\nA nivell estatal, i segons el Butlletí Petroler de la Unió Europea, el preu del gasoil (després d’aplicar-li els impostos) ha caigut en el darrer mes el 8,4%, i el de la gasolina el 6,2%.\nSón preus més baixos que els de les darreres setmanes, però tot i així, encara es mantenen més cars que a principis d’any. Segons les dades recollides per Ràdio Berga, a dia d’avui, el gasoil és, tot i el descensos, un 13,25% més car que a finals de l’any passat i la gasolina 95, encara es manté un 7,76% per sobre del preu que presentava a finals del 2007.\nTot i els canvis en els preus dels carburants, l’activitat a les estacions de servei es manté estable. Al Berguedà, l’arribada de turistes compensa el descens de l’activitat a les empreses.\nEn el darrer mes, el preu dels carburants ha baixat en quatre ocasions. Tot i així, a nivell estatal, el gasoil és el 12,5% més car que a principis d’any i la gasolina el 7,4%. Els preus de venda al públic han iniciat aquesta tendència a la baixa des que a mitjans de juliol el preu del barril Brent, el de referència a Europa, va arribar al seu preu màxim: 147,5 dòlars. Ara, es paga a 112 dòlars.\nPublicat per Moisès Rial Medina a 9:00


A favor del present | Jordi Sànchez\nActivista català empresonat per la justícia espanyola des del 16 d'octubre del 2017.\nMitja vida a la presó\nUn llibre al Suprem\nEl risc que salva\nA favor del present\nJordi Sànchez. Barcelona.\nAquesta és la primera d’un seguit de col·laboracions. M’honora que «Serra d’Or» hagi pensat en mi. Si en la vida cada circumstància té la seva part positiva, diré que puc correspondre a la invitació per afegir-me com a col·laborador perquè ara disposo d’un temps del qual abans d’entrar a la presó no disposava. Ja ho veieu; gràcies a Llarena i el Tribunal Suprem m’estreno a «Serra d’Or».\nJordi Sánchez dirigint-se al públic concentrat davant del TSJC, amb un clavell blanc a la mà, el 22 de setembre de 2017 | Foto: Andrea Zamorano\nAvui toca presentar credencials. Escriuré amb una única pretensió: que allò que digui us pugui interessar. No és poca cosa i possiblement és massa pretensiós per part meva. Però si del que escric en queda en cada un de vosaltres una petita reflexió, ja em donaré per satisfet.\nNo em proposo escriure sobre l’actualitat. No és el mateix el present que l’actualitat. I posats a escollir, prefereixo molt més el present. Necessitem amb urgència una desintoxicació d’actualitat. La vivim amb excés; per terra, mar i aire. No és aquesta una declaració de guerra contra res ni ningú. Jo mateix, quan estava en llibertat, era consumidor compulsiu d’actualitat.\nLa presó m’ha obligat a agafar una distància amb la gestió informativa del moment. Els vuit primers mesos del meu empresonament els vaig viure sense accés directe ni a la ràdio ni a la televisió. I els diaris que arribaven eren pocs i espaiats, un o dos cops per setmana. Vaig descobrir dues coses: 1) podia perfectament seguir el present, i 2) guanyava en qualitat, ja que m’estalviava la saturació de l’actualitat informativa.\nHem d’apartar-nos de la imposició de l’actualitat per entendre i també per construir millor el present. Perquè també es tracta de construir. En aquest sentit, veig imprescindible que els nostres governants renunciïn a ser creadors d’actualitat i recuperin l’ambició d’esdevenir constructors de present. I per fer això cal urgentment posar llums llargs. Sense abandonar els llums de posició, però amb llums llargs. Si no, no ens en sortirem.\n(Columna d’opinió publicada al número de gener de 2019 de «Serra d’Or»)\nUs podeu subscriure a Serra d’Or en aquest enllaç.


Gallardo presenta al Consell Econòmic i Social els programes específics de millora de l’ocupabilitat - FÒRUM.ad\nGallardo presenta al Consell Econòmic i Social els programes específics de millora de l’ocupabilitat\nEl 22/06/20 19:20\nReunió del Consell Econòmic i Social (SFG)\nEl ministre de Presidència, Economia i Empresa, Jordi Gallardo, ha presidit aquest dilluns una nova reunió del Consell Econòmic i Social (CES) amb l’objectiu de compartir el Reglament que desenvolupa els plans d’ocupació i formació que el Govern està treballant per donar resposta i cobertura a les persones en atur involuntari en el context de l’emergència sanitària de la COVID-19.\nEn aquest sentit, cal recordar que el CES va crear-se a principis d’enguany amb la voluntat de constituir formalment un fòrum entre els agents socials del país en àmbits com ara el laboral, l’ocupacional i els socioeconòmics. De fet, l’òrgan està format per representants del Govern, de les organitzacions sindicals i patronals, agents socials i econòmics, especialment empresarials.\nAixí doncs, amb la voluntat de fomentar el diàleg i fer extensibles els principals eixos d’actuació de l’Executiu en matèria laboral en el marc de la pandèmia del coronavirus SARS-CoV-2, Gallardo ha explicat els detalls del programa de millora de l’ocupabilitat mitjançant el sector públic, que s’haurà de sumar al pla pel sector privat que també s’està elaborant en paral·lel. Tal com ha recordat el ministre, els mateixos plans poden tenir un component formatiu en funció de les necessitats de cada persona.\nNotícia Anterior: El PS demana explicacions a Govern pel “conveni innecesari” amb l’exfedatari Josep Estañol\nSegüent Notícia: Un vianant ferit en ser atropellat a Sant Julià


Fa un any teníem una greu sequera; ara, quasi ens sobra aigua | meteotecadecatalunya.cat - La meteoteca de Catalunya és una representació exhaustiva i detallada de la nostra meteorologia\nFa un any teníem una greu sequera; ara, quasi ens sobra aigua\nQui més qui menys deu recordar que ara fa un any patíem una aguda sequera, després d’un dèficit d’aigua de diversos anys acumulat a una gran part de Catalunya. Certament, la sequera capitalitzava moltes informacions meteorològiques, de manera que s’havia convertit en mediàtica.\nMalgrat aquesta realitat, cal anunciar ben alt que, en aquest tram final d’any, ha regalimat i regalima aigua gairebé per totes bandes. En unes paraules concises: ens faltava molta aigua, i ara quasi ens en sobra.\nConsiderant la tardor tan plujosa que hem tingut, que s’ha sumat a uns trimestres anteriors ja molt humits en nombroses comarques, l’estat dels recursos hídrics a Catalunya és òptim. Per exemple, els embassaments estan pràcticament plens, i el territori mostra un aspecte en general ufanós. I en aquest sentit, del present 2018, destaquen els més de 2.000 mm que porten registrats en alguns punts de l’alt Pirineu lleidatà. Però no són menys remarcables els prop de 1.000 mm de l’Observatori Fabra de Barcelona.\nAquest contrast pluviomètric tan marcat d’un any a un altre no és freqüent, però tampoc és insòlit. Sense anar més lluny, el tomb que va donar la nostra meteorologia la primavera del 2008 va ser encara més radical. Així, entràvem al març amb una sequera excepcional, i acabàvem el juny amb aigua per tot arreu. Ara bé, la pregunta és clara: hi té alguna cosa a veure el canvi climàtic?.\nEs dona per fet que l’alternança de sequeres i pluges abundants serà força més corrent en el futur. És a dir, que la pluviometria serà més irregular, més del que ja ho és. Per tant, ens haurem d’acostumar, en un context d’una gradual reducció de la precipitació, a aquests alts i baixos.


La meitat o res - Empar Moliner\nLa meitat o res\nLlegim a l'ARA que el president del govern espanyol, Pedro Sánchez, ha parlat sobre la situació dels pares que hagin de cuidar fills en quarantena que no hagin donat positiu. Ha explicat que les mesures per a tots ells –no goso fer servir, de moment, el “nosaltres”– estan recollides en el pla "Me cuida", que permet, com informa l'ARA, que “quan un familiar ha donat positiu l'altre convivent es pugui demanar la baixa i també la possibilitat de deixar de treballar o agafar-se mitja jornada en cas de tenir un fill aïllat a casa sense perdre la feina però cobrant la meitat o res”.\nAl voltant del meu cap hi dansen, com satèl·lits, petits cítrics de color carbassa. I això vol dir que al·lucino mandarines. Deixem de banda els autònoms: aquests, tinguem un fill o sis en quarantena, quan no anem a treballar (per exemple a l'agost, quan hom fa vacances) no cobrem. Per això no ens solem posar malalts, perquè no cobrem, però també perquè, si triguem gaire a aparèixer per la feina, els clients se'n busquen un altre. És evident que si a vostè se li embussa el vàter, no podrà esperar un mes que en Manel, que és el lampista de tota la vida, acabi la quarantena, i trucarà a la competència. Però, deixant de banda els autònoms, deixem de banda, també, tots els assalariats que tampoc “no poden” agafar-se mitja jornada. Actors, músics, cineastes, esportistes, cuiners, periodistes o, segurament, el mateix Pedro Sánchez.\nAnem, doncs, als que sí que poden, perquè fan una feina que, amb ajustos, podria permetre els torns: telefonistes, netejadors, mossos d’esquadra, informàtics, vigilants de seguretat, jardiners, professors, metges, infermers... Suposo que han d’estar contents, perquè “no perdran la feina”, però, ves per on, cobraran “la meitat o res”. Sembla una bona solució que, com sempre, demana uns petits sacrificis. També hauran de menjar “la meitat o res”.\nPedro Sánchez baixes Covid-19 pares


L’«homo eligens» - El meu bloc\nReflexions sobre el món actual evidencien que no és un món just. No és just que centenars de milions de persones pateixin fam i malalties curables i que morin de tot això la quantitat ingent de gent que en mor. Tampoc és just que quantitats incommensurables d’homes i dones pateixin qualsevol de les injustícies de les que cada dia en parlen els mitjans de comunicació.\nLa majoria d’aquestes coses, fa uns anys, només passaven en el tercer món, lluny de nosaltres, i els nostres governants miraven cap una altra banda, però ara, amb la globalització, les tenim, cada dia, més a prop. Zygmunt Bauman, en el seu llibre Globalització. Conseqüències humanes diu: «Qüestionar les premisses ostensiblement inqüestionables de la nostra forma de vida és sens dubte el servei més urgent que devem als nostres congèneres i a nosaltres mateixos.»\nUna altra qüestió que ha aparegut a les meves reflexions és que «la història la escriuen els vencedors». Acaba d’aparèixer el llibre EL COMÚ CATALÀ – La història dels que no surten a la història de David Algarra Bascón, Potlatch ediciones, i en el pròleg, de Félix Rodrigo Mora, hi trobem: «Catalunya és una creació del poble català, de la gent del poble, no dels comtes… És absurd que es continuï datant l’origen de Catalunya en la ruptura comtal amb els carolingis. Aquest fet va ser de segon ordre i no explica res sobre per què i com es va formar i constituir el poble català, amb la seva llengua, les maneres de viure i la cultura, a partir de la gran revolució civilitzadora de l’Alta Edat Mitjana del sud-oest d’Europa… la constitució de Catalunya en els segles alt-medievals es va fer en combat contra el règim esclavista carolingi i islàmic.». Tot això ho han esborrat de la història oficial i només la perspicàcia sociològica ha fet i està fent que persones conscients de que la oficialitat respon a la voluntat del poder, s’ha dedicat i es dediquen a investigar la història real, això si, de forma independent i fora del món acadèmic que està controlat pel poder.\nA l’Alta Esdat Mitjana, la gran majoria de les comunitats humanes vivien autogovernant-se pel sistema de «consell obert», que avui és oficial amb restriccions i sota el qual es governen alguns petits ajuntaments, cada dia menys per com ha anat canviant la societat. I aquí torno a pensar en Zygmunt Bauman, que defineix la societat actual com «societat líquida» i diu «…són els signes dels temps actuals. Res és per sempre, sòlid; tot és efímer, líquid.» i segueix «… hem anat patint transformacions i pèrdues com el de “la durada del món”, vivim sota l’imperi de la caducitat, la cultura d’“usar i llençar”, l’oblit i el desarrelament afectiu es presenten com a condició de l’èxit, on es renuncia a la memòria com a condició d’un temps post històric i desaparició dels referents als quals ancorar les nostres certeses i exigeix als individus flexibilitat, fragmentació i compartimentació d’interessos i afectes; s’ha d’estar sempre ben disposat a canviar de tàctiques, a abandonar compromisos i lleialtats …».\nFélix Rodrigo Mora és un ideòleg de la «Revolució Integral». Es tracta d’una proposta «per a renovar un model obsolet en el qual tot està en venda i on el capitalisme dictamina un sistema injust de treball i solitud, lluny de la cooperació, l’ètica i allò natural.»\nA partir del maig-68 van créixer cada cop amb més força els nous moviments socials més coneguts, l’ecologisme, el feminisme, la contracultura, l’hipisme i el pacifisme. Ara, avui, al cap de gairebé 60 anys tenim un món ecològicament pitjor, la situació de la dona a la societat és majoritàriament indignant i les empreses d’armament cotitzen a borsa. Molts dels antics dirigents d’aquests moviments són polítics institucionals o empresaris adinerats.\nEn què ens han convertit? Tornant a Zygmunt Bauman, en el seu llibre Vida líquida, diu: «La societat ens obliga a ser únics, però ella mateixa dóna les pautes per aconseguir-ho. Per satisfer aquesta necessitat d’individualitat, res de cercar en el nostre interior: l’autenticitat es troba bevent un determinat producte, portant una marca de roba interior, parlant amb un determinat mòbil, conduint un determinat cotxe … Tots portem o volem portar les mateixes marques, anem o volem anar de vacances als llocs que s’han posat de moda, llegim els mateixos best-sellers … i tots ens creiem singulars.»\nAquest individu assetjat Bauman el defineix com «homo eligens», home elector (que no hem de confondre’l amb l’ésser humà que realment tria).\nL’«homo eligens» és un jo permanentment impermanent, completament incomplet, definidament indefinit, autènticament inautèntic.\nL’«homo eligens» i el mercat de consum conviuen en perfecta simbiosi. El mercat no sobreviuria si l’«homo eligens» o consumidor no s’afeccionara a les coses.\nCom ens en sortirem? Amb l’autoconstrucció del subjecte. Cosa sobre la que hauré d’escriure un altre dia.


Esd 4 - BIBLIJA.net - La Bíblia a Internet\nEsdres : Introducció 1 2 3 4 5 6 7 8 9 10\nOposició a la reconstrucció del temple\n1 Quan els enemics de les tribus de Judà i de Benjamí sentiren a dir que els repatriats construïen un temple per al Senyor, Déu d'Israel, 2 anaren a trobar Zorobabel i els caps de llinatge i els van dir:\n--Deixeu-nos col·laborar en la construcció del temple. Perquè també nosaltres adorem el vostre Déu i li oferim sacrificis d'ençà que Assarhadon, rei d'Assíria, ens va deportar aquí.\n3 Però Zorobabel, Jeixua i els altres caps de llinatge d'Israel els van respondre:\n--A vosaltres no us correspon de construir amb nosaltres un temple per al nostre Déu. El temple del Senyor, Déu d'Israel, l'hem d'edificar nosaltres sols, tal com ens ha ordenat Cir, rei de Pèrsia.\n4 Llavors els habitants del país començaren a descoratjar els jueus i a intimidar-los perquè no construïssin el temple. 5 I durant tot el regnat de Cir, rei de Pèrsia, i fins al regnat de Darius, van dedicar-se a subornar contra ells els consellers del rei perquè fessin fracassar els seus projectes.\nDenúncies sobre la reconstrucció de la ciutat\n6 Al començament del regnat de Xerxes, els enemics dels jueus van escriure una carta al rei amb acusacions contra els habitants de Judà i de Jerusalem.\n7 Més tard, en temps d'Artaxerxes, rei de Pèrsia, Bixlam, Mitredat, Tabel i la resta dels seus col·legues també escriviren al rei. La carta va ser escrita en arameu, si bé ha estat traduïda.\n8 També el governador Rehum i Ximxai, el seu secretari, van escriure al rei Artaxerxes una carta contra Jerusalem. Aquest era l'encapçalament de la carta:\n9 «De part de Rehum, governador, de Ximxai, secretari, i dels seus col·legues —jutges i alts funcionaris, homes oriünds de Tarpel, Afaràs, Èrec, Babilònia i Susa, és a dir, Elam—, 10 i de part de tots els altres pobles que el gran i honorable Osnapar va deportar i va establir a les ciutats de Samaria i a la resta de la Transeufratina.»\n11 El text de la carta deia així:\n«Al rei Artaxerxes, de part dels seus súbdits, habitants de la Transeufratina.\n12 »Majestat, et fem saber que els jueus vinguts de prop teu han arribat a Jerusalem i estan reconstruint aquesta ciutat rebel i malvada: reparen les muralles i en protegeixen els fonaments amb terraplens. 13 Ara bé, has de saber que, si es reconstrueix aquesta ciutat i se'n refan les muralles, els qui l'habiten deixaran de pagar els tributs, els impostos i els drets de pas, i l'erari reial se'n veurà perjudicat. 14 Considerant, doncs, que tenim l'honor d'estar al servei del palau i que no podríem suportar aquest perjudici al rei, t'enviem aquest informe. 15 Fes investigar en els annals dels teus avantpassats. Podràs comprovar-hi que aquesta ciutat és rebel: sempre ha portat perjudicis als reis i als governs de les províncies i no ha parat de fomentar revoltes des dels temps antics. Per això va ser destruïda. 16 Sàpiga el rei que, si es reedifica la ciutat i se'n refan les muralles, sa majestat no podrà mantenir les seves possessions a la Transeufratina.»\nResposta del rei Artaxerxes\n17 El rei va enviar la resposta següent:\n«Al governador Rehum, al secretari Ximxai i als altres col·legues seus que resideixen a Samaria i a la resta de la Transeufratina. Salut!\n18 »L'informe que ens heu enviat m'ha estat llegit amb tot detall. 19 He ordenat que es fessin investigacions i s'ha pogut constatar que, des dels temps antics, Jerusalem es revolta contra els reis i s'hi produeixen rebel·lions i sedicions. 20 També s'ha comprovat que hi havia hagut en aquesta ciutat reis poderosos que dominaven tot el territori de l'actual Transeufratina i hi recaptaven impostos, tributs i drets de pas.\n21 »Per tot això, doneu l'ordre de suspendre les obres, i que aquesta ciutat no sigui reconstruïda fins que jo mateix no ho disposi. 22 Actueu amb tota diligència en aquest assumpte, no fos cas que la situació empitjorés i el govern imperial se'n veiés perjudicat.»\n23 La còpia de la resposta del rei Artaxerxes va ser llegida a Rehum, al secretari Ximxai i a la resta dels seus col·legues. Immediatament es van presentar a Jerusalem i van obligar els jueus a interrompre les obres per força.\nRepresa de la reconstrucció del temple\n24 A Jerusalem, les obres de reconstrucció del temple de Déu estaven aturades. La interrupció va durar fins l'any segon del regnat de Darius, rei de Pèrsia.


La Portella també s’apunta a la fal·lera dels miradors (amb telescopi en aquest cas) - Altaveu el diari digital d'Andorra\nLa Portella també s’apunta a la fal·lera dels miradors (amb telescopi en aquest cas)\nEnsisa amplia les activitats, durant els caps de setmana i tot el mes d’agost, del Family Park del Forn de Canillo obrint un telecadira més per poder evitar d’aquesta manera aglomeracions al recinte\n17/07/2021 (18:29 CET)\nEnsisa també s’apunta a la fal·lera, per dir-ho d’alguna forma, dels miradors. Discret en el cas de Soldeu-el Tarter i situat, amb telescopi incorporat, a la zona de la Portella, al Forn de Canillo. La iniciativa s’emmarca en les activitats -l’ampliació d’aquestes per ser més exactes- del Mon(t) Magic Family Park. Ja feia temps que alguns usuaris demanaven poder disposar del telecadira per poder accedir fins a la Portella i aquest estiu, al final, s’hi ha accedit. L’any passat es va fer una prova puntual d'uns pocs dies i aquest estiu s'ha decidit millorar l’experiència.\nDurant tots els caps de setmana de juliol i l’agost tot sencer, el telecadira en qüestió estarà en servei i permetrà arriba a un espai amb vistes privilegiades -amb l’afegit ara del senzill mirador- i la presència d’un ‘food track’ que dóna servei de bar per si els clients hi volen consumir. ¿És mirar de contrarestar l’efecte del mirador solar panoràmic de Tristaina? Els consultats diuen que no és el cas. No es pot fer un símil entre les pretensions de Saetde via Secnoa a Arcalís o Ensisa a la Portella. Els miradors en sí no són cap gran novetat tot i que enguany s'hi ha incorporat el telescopi.\nEl mirador és molt bàsic. El de Tristaina és espectacular, recorden les fonts. Cal analitzar o fer una comparativa de costos, també. “Es tracta bàsicament d’una ampliació d’activitats al Family Park”, expliquen les fonts, que recorden que a dalt de la Portella ara hi ha l’esmentada plataforma i el dispositiu de restauració. El forfet del Family Park permet pujar al telecadira de la Portella. De fet, “la gent demanava cada temporada d’estiu poder-hi pujar però el giny estava tancat”. La prova de l'any passat va resultar exitosa i enguany s'ha fet una aposta d'estiu sencer.\nAra s’ha fet el pas. A banda de totes les activitats que es poden fer al parc, hi ha tres remuntadors actius en el marc del Mon(t) Magic. El telecabina de Canillo, el telecadira Junior i ara el de la Portella, on respecte la prova de l'any passat s'han millorat les zones d'embarcament i desembarcament. I que ningú no s’enganyi. En temps de pandèmia i de necessitat de distanciament social, permetre l’accés a la Portella serveix també per descongestionar la resta d’espais. Expliquen les fonts que hi ha molta gent que passeja -cadascú al seu ritme- pel parc. I que permetent pujar a la Portella, entre ginys, fotos, tafanejar i potser fins i tot consumir és una mitjana d’una hora de dispersió i, per tant, de rebaixar les aglomeracions en altres punts.\nEl 'food track' que hi ha a la Portella.\nUna altra vista de la zona.\nUna altra vista del 'food track'.\nEl mirador amb el telescopi.\nUna imatge del telecadira.


Revisió del 16:48, 6 gen 2016\n6 bytes afegits , fa 5 anys\nRevertides les edicions de 79.144.235.143. Si penseu que és un error, deixeu un missatge a la meva discussió.\nRevisió del 11:40, 6 gen 2016 (modifica)\nRevisió del 16:48, 6 gen 2016 (modifica) (desfés)\nPapapep (discussió | contribucions)\nm (Revertides les edicions de 79.144.235.143. Si penseu que és un error, deixeu un missatge a la meva discussió.)\nUn '''muladita''' o '''muladí''' (de l'[[àrab]] ''al-muwalladun'', [[plural]] d'''al-muwallad'') era, a l'[[Al-Àndalus]], un [[musulmà]] que havia estat [[cristià]]. Muwallad és un terme àrab inicialment aplicat a un creuament de races animals i després donat a qui, sense ser àrab, es criava entre els àrabs i rebia la seva educació. A l'Àndalus es traduïa a vegades per "adoptat", i va derivar en el nom "muladí" que al seu torn va original el de mulato.▼\nUn '''muladi o muladita'''\n▲(de l'[[àrab]] ''al-muwalladun'', [[plural]] d'''al-muwallad'') era, a l'[[Al-Àndalus]], un [[musulmà]] que havia estat [[cristià]]. Muwallad és un terme àrab inicialment aplicat a un creuament de races animals i després donat a qui, sense ser àrab, es criava entre els àrabs i rebia la seva educació. A l'Àndalus es traduïa a vegades per "adoptat", i va derivar en el nom "muladí" que al seu torn va original el de mulato.\nEls hispanoromans i gots sotmesos a l'islam voluntàriament i convertits a la religió s'anomenaren ''musalima'' (els jueus islamís);amb el temps la pressió per esdevindre [[musulmà]] era temptadora; així, per exemple, els muslalima o [[mossàrab]]s (els cristians que vivien sota domini àrab i musulmà), tot i que tolerats, havien de pagar un [[tribut]] en metàl·lic (''[[jizya]]'') i en productes sobre la terra (''[[kharaj]]''). Per això els governs musulmans no encoratjaven les conversions. D'altra banda, si es volia assolir un estatus [[societat|social]] superior era necessària la conversió a l'[[Islam]], però aquestes conversions només les podien fer els nobles (que llavors arrossegaven als parents, clients, servidors i esclaus) com van fer els [[Banu Qasi]] o els [[Banu Mardanix]]. El nombre dels que foren conquerits per la força i podien esdevenir ''mawali'' (singular ''mawla''), era relativament petit i la majoria havia de restar ''musalima'' (mossàrabs).\nObtingut de «https://ca.wikipedia.org/wiki/Especial:MobileDiff/16272182»


Quatre detinguts per un robatori amb violència i intimidació a un menor d'edat a Alfafar\nA la fi del mes de juny del present any, quatre homes de nacionalitat espanyola, d’entre díhuit i vint-i-set anys, van introduir a un menor d’edat en el vehicle en el qual estos es trobaven. Una vegada a l’interior, estos van atemorir al menor d’edat a punta d’arma blanca, robant-li així una cadena d’or que este portava.\nEn dies posteriors, un dels suposats autors aconsegueix el número de telèfon de la víctima amb la finalitat de coaccionar-lo i acoquinar-lo mitjançant una sèrie de missatges a través de l’aplicació de missatgeria Whatsapp perquè este li entregara diners o joies que tinguera a casa dels seus familiars per a lucrar-se amb la venda d’estes.\nDesprés de diverses gestions i labors d’investigació, seguiment i vigilància dels domicilis, llocs que freqüentaven estos homes, unit a la perseverança per part dels agents actuants, finalitza l’Operació HYENS aconseguint-se identificar i localitzar plenament als presumptes autors dels fets per un delicte de robatori amb violència i intimidació, resultant ser veïns de les localitats de Sedaví i d’Alfafar.\nLes diligències han passat a la disposició del Jutjat de Primera Instància i Instrucció núm. 4 de Catarroja.


Aquest dissabte a la nit hi haurà lluna plena, considerada superlluna\nÉs la primera lluna plena de l’hivern i es podrà veure a partir d’aquesta mateixa tarda sortint per l’horitzó en direcció est. La seva mida i llum seran més grans de l’habitual\nper Xavi Segura dissabte, 22 de desembre 2018 - 12:29h | Actualitzat a 22/12/2018 13:28h\nAquesta nit tindrem la lluna plena del desembre | Arxiu\nAquest dissabte a la nit podrem gaudir de la primera lluna plena de l’hivern, considerada superlluna segons declaracions al ‘Catalunya Diari’ de l’astrònom Antonio Bernal de l’Observatori Fabra de Barcelona. Una cita que vindrà acompanyada d’un cel força serè amb el pas tan sols d’alguns núvols prims que poden enterbolir la visió del satèl·lit, però que en cap cas impediran gaudir de la seva presència. Tan sols a les zones interiors amb boira es quedaran sense veure aquest espectacle.\nSi agafem de referència la ciutat de Barcelona, està previst que el satèl·lit surti cap a les 17:28h per l’horitzó en direcció est i el punt àlgid en què la lluna serà 100% plena serà cap a les 18:48h, quan ja serà visible des de pràcticament tot Catalunya. Un espectacle que els més matiners també podran gaudir, ja que el satèl·lit es pondrà diumenge a primera hora. També es pot produir un fenomen molt curiós al Pirineu on, tot i que no hi ha molta neu, la lluna farà que les muntanyes nevades s’il·luminin, oferint una imatge espectacular.\nTambé et pot interessar: Coneix el temps i les cites imprescindibles que ens esperen aquest hivern que ha començat divendres a la nit\nSerà la tercera i última superlluna del 2018\nEs dona la circumstància que la lluna plena d’aquest mes de desembre serà una superlluna, ja que pràcticament coincidirà amb el perigeu del mes, és a dir, el moment en què l’òrbita del satèl·lit es trobarà més a prop de la Terra. En el perigeu, la lluna es troba a tan sols uns 365.000 quilòmetres de distància del nostre planeta i es veu un 14% més gran i un 30% més brillant de l’habitual.\nÉs la tercera superlluna que veurem aquest 2018, ja que les dues primeres van ser els dies 2 i 31 de gener. Quan més es notarà la seva grandesa serà quan surti per l’horitzó, mirant cap a l’est, a les 17:28h a Catalunya. Per observar-la no farà falta cap protecció, ja que es pot veure a simple vista.\nLa pluja d'estrelles dels Quadràntids es podrà veure a principis de gener | Arxiu\nAltres cites astronòmiques\nLes properes llunes plenes de l’hivern seran els dies 21 de gener i 19 de febrer. A més, una altra cita imprescindible pels amants de l'astronomia aquests propers mesos serà la pluja d’estrelles dels Quadràntids el proper dia 3 de gener, coincidint amb el periheli, moment en què es dona la màxima aproximació de la Terra al Sol, que estaran a ‘tan sols’ uns 147 milions de quilòmetres de distància.\nEls passos a seguir si t'ha tocat un premi de la Loteria Nacional\nImportant petició de Pujol i Mas sobre la vaga de fam


L’Ajuntament de Girona manté els Ajuts Aixequem Persianes a setze barris de la ciutat en la convocatòria d’enguany\nHi haurà dos períodes de presentació de sol·licituds, un de l'1 d’agost al 30 de setembre de 2021, i un altre de l'1 de desembre de 2021 al 31 de gener de 2022.\nL’Ajuntament de Girona mantindrà aquest any els Ajuts Aixequem Persianes a un total de setze barris de la ciutat en la convocatòria 2021. L’objectiu d’aquesta subvenció és fomentar la implantació d’activitats econòmiques en els locals, carrers i barris més afectats per la situació econòmica i l’atur, i millorar així la cohesió social a la ciutat. La convocatòria per presentar les sol·licituds es farà en dos períodes, un de l'1 d’agost al 30 de setembre de 2021, i un altre de l'1 de desembre de 2021 al 31 de gener de 2022.\nUn any més, el consistori destinarà 30.000 euros a aquests ajuts, que es repartiran entre els barris de Sant Narcís, Santa Eugènia, Can Gibert del Pla, Campdorà, Carme, Eixample Sud, Font de la Pólvora, Gavarres, Hortes, La Creueta, Mas Xirgu, Pedreres, Pedret, Pont Major, Torre Gironella i Vila-roja. Aquestes zones s’han seleccionat a través d’uns criteris objectius, basats en informes tècnics municipals, estudis de consultoria d’implantació comercial i l’anàlisi sociodemogràfica dels barris. Totes elles tenen unes característiques comunes com són una taxa d’atur més elevada que la mitjana municipal i un número molt alt de locals comercials buits.\n“Segons l'actualització del pla de comerç, les conseqüències de la pandèmia van afectar sobretot al centre de la ciutat, més que no pas a les botigues de barri. Però és evident que les restriccions provocades per la COVID-19 han fet molt mal al sector en el seu conjunt, també a les zones més perifèriques. Per això, i dins el conjunt d'ajudes que hem donat al comerç per afrontar la situació, tenia més sentit que mai mantenir el programa de l'Aixequem Persianes, perquè ara és quan més hem d'estar al costat de les persones que volen obrir nous negocis. I no només per al propi teixit comercial, sinó per recuperar la vitalitat dels nostres carrers”, ha destacat la regidora de Promoció Econòmica de l’Ajuntament de Girona, Glòria Plana Yanes.\nCom en l’anterior edició, el règim de concessió d’aquestes subvencions serà el de concurrència competitiva mitjançant convocatòria oberta, i es valoraran les sol·licituds a través de diferents criteris. Aquest any es puntuarà més alt els projectes d’autoocupació, aquells que es basin en principis de l’economia social, els que estiguin promoguts per joves, majors de 45 anys, dones, o víctima de violència de gènere, les iniciatives innovadores i singulars i els projectes que avalin una viabilitat tècnica i econòmica o que suposin una aportació positiva a la complementarietat del “mix comercial” de la zona, entre d’altres.\nL’ajut consisteix en subvencions econòmiques directes a fons perdut amb un import màxim de 3.500 euros per a l’establiment i l’inici de l’activitat i la compra de maquinària, utillatge, noves tecnologies o mobiliari associat a l’activitat. La subvenció s’atorga a iniciatives que es vulguin establir en locals comercials d’aquests sectors de la ciutat, ja siguin projectes cooperativistes o persones físiques o jurídiques amb projectes d’emprenedoria o experiències singulars que contribueixin a dinamitzar zones emblemàtiques o incentivar sectors en risc. Els locals on s’implantin les noves activitats han de ser locals oberts al públic i ha de fer almenys 3 mesos que estan tancats i sense activitat econòmica.\nAquesta subvenció, que va néixer el 2013, s’emmarca en el Pla estratègic de subvencions de l’Ajuntament de Girona. La prova pilot es va iniciar al barri de Sant Narcís, especialment afectat per les obres del TAV. Posteriorment, es va ampliar als barris de Santa Eugènia i Can Gibert del Pla i, des de llavors, i a través de les diferents convocatòries anuals que s’han anat publicant, els ajuts han tingut una positiva i constant demanda de sol·licituds però també fluctuant i amb alts i baixos. Alguns anys s’ha comptat amb moltes sol·licituds (2016) i altres amb demandes més baixes (2018). Des de l’any passat, els ajuts s’han estès a 13 barris més de la ciutat que tenen unes característiques comunes, com són una taxa d’atur més elevada que la mitjana municipal i un número molt alt de locals comercials buits.\nNota: Si algun mitjà de comunicació vol fotos de l’acte, cal que enviï un correu a comunicacio@ajgirona.cat i els hi farem arribar.


Trobada- debat a Perpinyà amb Dominique Noguères, Pôle Emploi ha publicat el BMO 2019, anuncien la rehabilitació del passatge dels 4 canals del barri de l'estació de Perpinyà, i documental 'Dormir amb les sabates posades'.\n* El judici a l’independentisme a debat a Perpinyà avui a les 18h a la sala de les llibertats. L’Alliance pour les libertés en Catalogne (ALC) i la Ligue des Droits de l’Homme (LDH 66) organitzen, una trobada-debat amb Dominique Noguères. Amb arrels familiars a Catalunya Nord, l’advocada i vicepresidenta de la LDH Dominique Noguères és avui observadora internacional del judici a l’independentisme català que va començar el 12 de febrer a Madrid contra 12 personalitats polítiques i de la societat civil catalana, pendents de condemnes de fins 25 anys de presó. És un testimoni de primera fila que ens explicarà a Perpinyà com es desenvolupa aquest judici extraordinari. L’acte a Perpinyà consistirà en una trobada-debat oberta al públic en general i compta amb el suport de diversos partits i entitats nordcatalans com Unitat Catalana, Esquerra Republicana de Catalunya Nord, CUP, Òmnium Catalunya Nord i Comitè de Solidaritat.\n* Pôle Emploi ha publicat el seu tradicional estudi sobre necessitats de mà d’obra (BMO 2019). Un estudi que , en referència a Catalunya Nord , podeu consultar sencer aquí. L’estudi fet públic el passat 10 d’abril, presenta unes bones perspectives pel departament. En aquest informe, Pôle Emploi constata un augment rècord de les intencions de contractació del departament. Més del 18% en comparació a l’any passat. Així els 3.500 empresaris que van respondre a l’enquesta van contractar 26.148 noves contractacions aquest any. Això és 4.000 més que el 2018.. cal destacar però que aquest és només un indicador de tendència, ja que la xifra no té en compte totes les empreses del departament.\n* Anuncien la rehabilitació del passatge dels 4 casals del barri de l’estació. Aquest camí urbà, que cobreix un canal de reg, on es van abocar les ‘aigües grises’ de la quarantena de veíns, és la propietat històrica de l’associació de gestió de canals, que normalment és responsable de mantenir-la. Aquest a esdevingut una cloaca pudenta, abandonada i plena de graffitis, ara L’ajuntament i la Comunitat urbana Perpinyà Mediterrani, han decidit prendre cartes en l’assumpte i substituir legalment a l’ASA en la seua gestió. Una rehabilitació però que durà temps.\n*Avui us presentem el documental en català Dormir amb les sabates posades.. Ajuda a fer visibles la història i el cas de Tamara Carrasco i Adrià Carrasco. Dura quaranta-cinc minuts i ha estat fet per Dan Ortínez, un dels quatre integrants d’Aixina Produccions, amb la col·laboració dels grups de suport als dos joves. A banda de familiars i amics de tots dos, hi apareixen: l’advocat Gonzalo Boye que porta el cas de l’Adrià, l’activista David Fernàndez, el raper exiliat Valtònyc, el conseller també exiliat Lluís Puig i membres del Centre per la Defensa dels Drets Humans Irídia.\nEl documental es va publicar ahir a Youtube, obert a tothom. Per això us el proposem.\n’association gestionnaire de canaux\nComitè de Solidaritat.\npassatge 4 casals


El bloc d'un de Reus: de maig 2012\n15 silencis mediàtics del 2011 recollits a l'Anuari Mèdia.cat\nAquest dijous 3 de maig, coincidint amb el Dia Mundial de la Llibertat de Premsa, s'ha presentat l'Anuari Mèdia.cat que recull 15 reportatges de periodisme d'investigació sobre aquells temes que han estat silenciats pels mitjans de comunicació dels Països Catalans o bé han tingut molt poc ressó. Es tracten temes diversos, ja siguin polítics, socials, econòmics, laborals, ambientals...\nTal com comenten els autors de l'Anuari, la necessitat social de triar les informacions i la voluntat de potenciar els mitjans independents es fa cada cop més palesa.\nEnguany és el segon any consecutiu que el Grup de Periodistes Ramon Barnils impulsa la creació d'aquest Anuari. Per a aquesta edició els autors van optar per la plataforma de micromecenatge Verkami, per fomentar la seva aposta pel periodisme participatiu i oferir la possibilitat de col·laborar a tots els ciutadans interessats a invertir en periodisme d'investigació independent i crític.\nL'Anuari Mèdia.cat pren com a model la iniciativa periodística nord-americana Project Censored. Des de fa gairebé quaranta anys, aquesta iniciativa de la universitat de Sonoma (San Francisco) s'encarrega de fer un seguiment dels mitjans de comunicació dels EUA per detectar-ne els silencis i les omissions més importants.\nEl primer Anuari Mèdia.cat fou publicat a mitjans de juny del 2011 i va recollir dotze reportatges sobre els temes més silenciats de l'any 2010, elaborats per un equip de periodistes especialitzats en les matèries que havien d'abordar.\nSi bé inicialment s'havia previst que enguany l'Anuari inclogués 12 temes, la bona resposta dels mecenes (entre els quals m'hi compto) ha permés que s'hagi pogut ampliar la previsió inicial fins arribar als 15 temes. La xifra de 3.200 euros fixada inicialment com a quantitat mínima per assegurar la viabilitat del projecte es va assolir en menys de 24 hores. Aquesta xifra gairebé es va doblar fins arribar als 6.350 euros recaptats al final del període de temps establert. Això ha permés, a més de l'increment de reportatges que he comentat, crear un web específic de l'Anuari i organitzar diverses presentacions públiques tant al Principat com a Ses Illes, el País Valencià i Perpinyà.\nEntre les diverses presentacions programades arreu dels Països Catalans podem esmentar que el proper 8 de maig es presentarà a Tarragona i el 6 de juny a Reus.\nSi us voleu descarregar l'Anuari Mèdia.cat, tant d'enguany com de l'any passat, cliqueu aquí. Jo de vosaltres no m'ho perdria.\nTambé hi ha una versió impresa, que es pot adquirir a les llibreries i que rebran els mecenes que hagin optat per fer una aportació que inclogui la recepció de l'anuari en aquesta modalitat.\nPublicat per Jordi Pinyol a 23:30 Cap comentari:\nEtiquetes de comentaris: actualitat, comunicació\n15 silencis mediàtics del 2011 recollits a l'Anuar...